ועדת העלייה, הקליטה והתפוצות, כנסת 18, פרוטוקול מספר 57, 2009-12-23 09:00

ליה שמטוב: אולי הוא לא יודע?

מרינה סולודקין: אם הוא לא יודע הוא לא שר, אני רוצה להדגיש.

מרינה סולודקין: אם התקנות האלה שלא מאפשרים למהנדסים מחוץ לארץ להגיע ומייד להתחיל לעבוד, אני מבקשת את שר התמ"ת - בן אליעזר (פואד) להתפטר.

מרינה סולודקין: אנחנו כולנו כאן, אני לא דואגת לעלייה מברית המועצות.

מרינה סולודקין: אני חושבת על מהנדסים מצרפת ומארצות הברית.

מרינה סולודקין: אני חושבת שבצורה הזאת אתם רוצים לבלום את העלייה של אנשים משכילים, ולפעמים משכילים יותר ממי שיושבים בארץ הקודש שלנו.

אברהם מונל: לא יודע מאיפה יש לך נתונים, בסך הכל הנתונים שנמצאים אצלי, ומדור על מדור אחד מתוך מעל אלף שאנחנו עושים את הבחינה.

מרינה סולודקין: אותי זה לא מעניין, אני יודעת שערבים ועובדים מאוקראינה, שהם בתפקידים נמוכים, עובדים בלי סוף בהנדסת הבניינים שלנו.

מרינה סולודקין: גם כשאנחנו רואים את רמת המכניזציה, גם רואים שאנחנו מאחרים.

מרינה סולודקין: אנחנו לא מובילים את התהליכים.

אברהם מונל: בזה אני מסכים איתך.

אברהם מונל: אני מסכים עם כל מלה, אבל מה הקשר בין זה?

מרינה סולודקין: הקשר הוא שאתם רוצים לעשות מועדון סגור, אלטיסטי, רק של אנשים שלמדו כאן, רק שיש להם תואר ראשון.

מרינה סולודקין: ומהנסים שלנו מגיעים עם תואר שני, את זה אתם לא מקבלים.

מרינה סולודקין: הנקמה – אלה המבחנים בשפה שאנשים אחרי שנה, שנתיים, שלוש, לא שולטים עדיין.

אברהם מונל: הבעיה היא השפה של הבחינה, או הבעיה היא עצם הבחינה?

מרינה סולודקין: זה לא היה ועכשיו יש.

ליה שמטוב: מה שהיה עד 2007 השתנה.

אברהם מונל: עד 2007.

מרינה סולודקין: אני לוקחת אדריכלים.

מרינה סולודקין: אני לוקחת מהנדסים, כי זה מקצוע שבחוץ לארץ - מה יש לנו בארץ?

מרינה סולודקין: הנוער הישראלי הולך לתחומים אחרים – משפטנים, עורכי דין רפואה, לא הולכים להנדסה.

אברהם מונל: אני מסכים יש מחסור בהנדסה.

מרינה סולודקין: מה אתה עושה?

מרינה סולודקין: אתה מוסיף חטא על פשע – קשיים.

אברהם מונל: אגב, את יודעת שהבחינה היא רק לרשיון, לא לרישום.

אברהם מונל: כל אחד שמגיע לארץ, יכול להירשם מייד.

אברהם מונל: ברגע שהוא רשום, הוא יכול היום לטפל ב-80% מהבניינים בארץ שנקראים מבנים פשוטים.

אברהם מונל: מי שרוצה לתכנן מבנים גבוהים, עזריאלי או דברים כאלו, הוא צריך רישיון.

אברהם מונל: אני מדבר על הפלח הקטן שרוצה רישיון, ועל זה כרגע יש בחינה.

אברהם מונל: השנה של ההתמחות לא השתנתה.

אברהם מונל: עדיין תהיה שנה התמחות אחת למי שיש לו נסיון כמובן מחו"ל, סך הכל יצטרך לעבור בחינה.

ליה שמטוב: נשמע את משרד הקליטה.

גלעד אברהמי: צריך להבין.

גלעד אברהמי: השינוי שאתם ביצעתם בתקנות, גם אם הוא במדור מאוד ספציפי יש לו השלכה על העולים וצריך להבין את זה, למרות שהוא על כלל אוכלוסיית ישראל.

גלעד אברהמי: הדיון הזה בא לנסות לפתור את הבעיה הספציפית – אני אומר שוב.

גלעד אברהמי: השינוי שאתם החלתם בתקנות, אני מבין שהוא על כלל אזרחי ישראל.

גלעד אברהמי: הדיון כאן בוועדה, ביחד עם משרד הקליטה, הוא בעצם לנסות להבין – אנחנו יודעים מה ההשלכות שלו על העולים, ולנסות לראות ביחד אתכם איך אפשר לשנות את התקנות האלה, ולנסות להקל על אוכלוסיית העולים שנמצאת פה בארץ, וגם על מנת שנמשיך לשווק את מדינת ישראל לצורך עלייה של עולים, להמשיך את הזרם בעלייה לישראל, ולהמשיך ולשווק אותה כמקום אטרקטיבי לעבודה גם בתחום ההנדסה, ויש הרבה מהנדסים, כמו שציינה חברת הכנסת מרינה סולודקין, שרוצים לבוא ולעבוד כאן.

גלעד אברהמי: ברגע שהם יידעו שיש חסם להגיע לעבודה פה, הם לא יבואו.

גלעד אברהמי: אנחנו מבינים, שהיום התקנות בעצם הן לא הקלה, הן החמרה.

גלעד אברהמי: אני אומר שוב פעם, בנושא של העולים צריך לפתור את הבעיות האלה, ולהבין את המשמעויות וההשלכות שלהם לגבי אוכלוסיית העולים לא רק מההיבט כחסם עלייה, וכחסם של תעסוקה – אגב זה מתקשר לדיון התת-תעסוקה, כי מי שנמצא היום, ויש פה היום הערכה שלנו בערך כ-2,000 מהנדסים, שברגע שנדע שאנחנו פותחים את החסם הזה, אנחנו מבחינת משרד הקליטה נעשה את השיווק הנכון בתוך מדינת ישראל להביא אותם לעשות את ההסבה או את כל מה שצריך כדי שיחזרו לעבוד במקצוע שלהם, כי אם היום לא יעבדו, אם מישהו חושב לעבוד הוא כבר לא יילך לעבוד בעבודה שלו.

גלעד אברהמי: לגבי הפוטנציאל של העלייה, אותו דבר.

גלעד אברהמי: אם אנחנו יושבים היום בבוסטון, בניו-יורק או בלוס אנג'לס או בצרפת, ועכשיו אנחנו יושבים גם בחמ"ע ורוצים להביא עלייה, לא נוכל לשווק - - -

מרינה סולודקין: לא יגיעו.

גלעד אברהמי: - - נגיד אני מהנדס, אז מה זה דורש ממני?

גלעד אברהמי: שלוש שנים אתה רוצה שאני אחכה להתמחות?

אברהם מונל: שנה.

אברהם מונל: מהנדסים עם נסיון שנה.

גלעד אברהמי: כן, אבל אתה אומר שהוא צריך להיות רשום שלוש שנים.

אברהם מונל: הוא צריך להיות רשום למחרת כשהוא מגיע לארץ.

אברהם מונל: הוא צריך שנה נסיון בארץ, ואז צריך לגשת לבחינה, זה מה שהשתנה.

אברהם מונל: עד עכשיו כעבור שנה הוא יכול לבוא אליי, והיינו בודקים בשיטות כאלה או אחרות אם הוא זכאי לרשיון או לא.

אברהם מונל: בגלל זה נתנו רשיון לאחוז קטן מאוד של הפונים, רובם שלמדו בארץ.

אברהם מונל: רצינו איזשהו כלי לעשות בצורה אחידה, לאפשר לעשות בחינה ולאפשר למי שיש לו - - -

מרינה סולודקין: להקשות.

מרינה סולודקין: אתם לא רפואה.

מרינה סולודקין: גם ברפואה עברנו את כל המכשולים.

גלעד אברהמי: אני לא תוקף, אני רוצה שנבין את הבעיה של מה המשמעות שלה, וההשלכות שלה באוכלוסיית העולים.

גלעד אברהמי: נאפשר לקלאודיה לפרט את הפרטים הקטנים איפה הבעיות גם במערכת התקציבית.

מרינה סולודקין: בגלל שאני חייבת לעזוב לטובת תכנית ויסקונסין שגם התמ"ת ממשיך את המדיניות שלו - - -

ליה שמטוב: הוא רוצה להחזיר את בני 45 בחזרה ל"ויסקונסין".

מרינה סולודקין: מה שאני אומרת – ישנו תהליך של להקשות את ההגעה של המקצוע בלי תאום של משרד הקליטה.

מרינה סולודקין: אני מאוד מבקשת מוועדת הקליטה של השרים, ממר ליברמן שהוא יו"ר ועדת שרים לעלייה, קודם כל לנתח את המקרה, איך עושים דברים בלי תאום של משרד הקליטה.

מרינה סולודקין: השר בנימין בן אליעזר אם הוא תומך בכל מה שקורה במשרדו, אפילו שזה כאילו קרה בסתר, בחשאי, בשקט - - -

אברהם מונל: לא בשקט, במשך שנה פורסם, מי שיגיש עד סוף ספטמבר, הוא פטור מבחינה.

אברהם מונל: פרסמנו בעיתונות באתר, בכל מקום.

מרינה סולודקין: מצויין לא בשפות.

מרינה סולודקין: בטח שאתם מפרסמים, אבל במקומות שאנחנו לא קוראים.

מרינה סולודקין: אם הוא יתמוך בהסתייגויות האלה, אני מבקשת מהשר בנימין בן אליעזר להתפטר בגלל שהוא חוסם את העלייה של האנשים המשכילים, מהנדסי בניין שהמדינה זקוקה מכל המדינות שבעולם.

מרינה סולודקין: אני שוב מדגישה ממי שעושה את זה בכוונה לחסום את העלייה מברית המועצות, שאתם לא חוסמים.

מרינה סולודקין: אנחנו כולנו כאן וכולם בתפקידים.

מרינה סולודקין: אתם חוסמים עלייה מצרפת וארצות הברית, ולזה אנחנו לא נאפשר לכם.

מרינה סולודקין: תודה.

אברהם מונל: את יודעת מה המשמעות של אותו רשיון?

קלאודיה כץ: רק להוסיף נתון על מה שאתה אמרת כי גם זה נתון לא נכון.

קלאודיה כץ: 30% מהמהנדסים, הם מהנדסי בניין שהגיעו ארצה.

קלאודיה כץ: אז אתה בחרת נושא אחד, אבל נושא אחד שפגע ב-30%.

אברהם מונל: 30% מהנדסי בניין, ולא מהנדסים קונסטרקטורים.

קלאודיה כץ: אני מהנדסת בניין, ואני יודעת על מה אני מדברת.

קלאודיה כץ: מן הסתם אני גם עוסקת באגף תעסוקה, ואני גם יודעת את הנתונים, אני אמסור בדיוק את הנתונים.

קלאודיה כץ: 30% החל משנות ה-90 שהגיעו ארצה אינם מהנדסי בניין.

קלאודיה כץ: המאסה העיקרית הם מהנדסי בניין.

קלאודיה כץ: 2.

קלאודיה כץ: אתה קובע כללי רישוי בארץ לגיטימי למי שלמד בארץ ובאמת צריך להגיע לרשיון.

קלאודיה כץ: מדובר באנשים שהגיעו כמהנדסים, לא עם תואר ראשון, עם תואר שני, עם נסיון.

קלאודיה כץ: אתה לא יכול למחוק את הרשיון שלהם, ולהגיד, מהיום אני מקנה לו רשיון שיעמוד בבחינות.

קלאודיה כץ: 3.

קלאודיה כץ: אתה מדבר שלוש שנים ניתן לצמצם, באף מקום לא כתוב שזה ניתן לצמצם בתקנות.

אברהם מונל: קראת את החוק?

אברהם מונל: הוא מונח לפנייך.

אברהם מונל: הוא כתוב בעברית פשוט.

אברהם מונל: ציינתי שמדובר על שנה ולא על שלוש שנים, לא השתנה שום דבר בנושא הזה.

קלאודיה כץ: כן, אנשים יבואו אליך לחסותך ויבקשו נדבה, תנו לי בבקשה צמצום של ההתמחות.

אברהם מונל: זה ניתן אוטומטי, הם לא צריכים לבקש.

אברהם מונל: הם מביאים לי פנקס עבודה על עבודות שהם עשו, הם מקבלים - - -

קלאודיה כץ: תראה לי איפה זה כתוב שזה ניתן אוטומטית?

אברהם מונל: אני בודק את התעודה.

אברהם מונל: הכל אני בודק.

קלאודיה כץ: לא כתוב וזה סובייקטיבי.

קלאודיה כץ: מה כתוב כאן, כתוב בעברית היפה, שצריך לעבור את ההתמחות ולכתוב באיזה פרוייקטים אתה עסקת.

קלאודיה כץ: צריך להבין, שעד היום עם ההחלטה של 12 חודשים, משרד הקליטה מממן למהנדסים מובילים את העולה ב-2,500 שזה סכום זעום, זה מקצוע שלי, וזה המשכורת שלי וההכנסה שלי.

קלאודיה כץ: אני הלכתי כמהנדסת מובילה, השגתי הזמנה כזו או אחרת.

קלאודיה כץ: אין לי שום עניין לקחת עולה ולגדל אותו ולתת לו את הפרוייקט הזה.

קלאודיה כץ: אנחנו כן מנציחים את המהנדסים המצויינים האלה שירוצו בבניינים פשוטים עד 5 קומות, למה לא.

קלאודיה כץ: מצויין, שיבואו, יעבדו בסוג ב' עם ההשכלות שלהם של תואר שני.

קלאודיה כץ: אין לנו מהנדסי בנייה שמגיעים מברית המועצות, יש לנו מדרום אמריקה, יש לנו מארצות הברית, יש לנו מצרפת.

קלאודיה כץ: אתה לוקח אנשים בעלי מקצוע, מהנדסים ומוחק להם זכות לעבוד במקצוע.

אברהם מונל: מה השתנה?

קלאודיה כץ: כי אתה דורש מהם לעבור מבחן רישוי בשפה עברית שאינה שגורה בפיהם.

קלאודיה כץ: הנה אני 19 שנה בארץ, אתה עכשיו בהינף יד אמרת לי - את לא קוראת עברית.

קלאודיה כץ: לא נגיד שזה מעליב.

קלאודיה כץ: אכן, זה מבחן בעברית, ועולים שנמצאים מעט זמן בארץ, מאוד קשה להם.

קלאודיה כץ: אז משרד הקליטה צריך ללכת לממן להם קורס עברית, בבקשה, תתחלקו איתנו.

קלאודיה כץ: אנחנו צריכים עכשיו לממן להם את ההכשרות, האנשים האלה, חוץ מהאמריקאיים, בחיים לא עשו מבחן אמריקאי.

קלאודיה כץ: האנשים האלה לא יעברו מבחן לא בגלל שהם לא יודעים, בגלל שזה מבחן אמריקאי, כי הם למדו בשיטה אחרת כמו שמלמדים בצרפת, כמו שמלמדים באירופה, כמו שמלמדים בברית המועצות ודרום אמריקה.

אברהם מונל: המבחן הוא לא אמריקאי.

אברהם מונל: המבחן הוא על לתכנן משהו.

אברהם מונל: מקבלים משהו או מתכננים.

אברהם מונל: אם יודעים לתכנן, אז יודעים בכל שפה.

קלאודיה כץ: אם כך, הם כותבים את זה בשפה העברית, אנחנו חייבים להכנה של האנשים האלה.

קלאודיה כץ: אז מה שקורה, אכן התקנות נכתבו, עובדה נקבעה, העולים מה שנקרא, אלה המועטים שפנו בהפתעתם אחרי שעשו סטאג' של שנה, מצאו את עצמם שהם צריכים לעבור את המבחן, זה לא אומר שיש חמישה פונים שמעוניינים לעבור את המבחן.

קלאודיה כץ: זה אומר שיש המון כאלה שפשוט לא מעיזים לבוא ולהתמודד עם המבחן הזה, זה אומר שאנחנו שוב, לפני שנתיים, עשינו רעש וטררם, חסר אנשים בתחום הבנייה, יהיה עוד יותר חסר.

קלאודיה כץ: יהיה מצב של משבר שלא יהיה כלום, אתה תהיה מבין אלה שגרמת לזה.

אברהם מונל: אני לא מבין למה אני גורם לזה.

קלאודיה כץ: חד-משמעית, כי אתה בא וקובע תקנות לאלה שלומדים כאן נפלא.

קלאודיה כץ: אבל אתה מכיר בן אדם שהוא מהנדס בניין, אז בדוק נסיון שלו ותגיד, מי שבעל נסיון חמש שנים, תפאדל שיקבל את הרשיון.

קלאודיה כץ: מי שלא יודע שיעשה סטאג'.

קלאודיה כץ: אבל לא יכול להיות דבר כזה שמגיע בן אדם עם נסיון, עם תואר שני במקצוע, ואתה אומר, עכשיו אתה תעבור מבחן בעברית.

אברהם מונל: כל אלה שהגיעו עד עכשיו, היו צריכים לעבור שנת נסיון.

אברהם מונל: זאת אומרת, על שנת נסיון אין ויכוח.

קלאודיה כץ: אנחנו בלענו את שנת הנסיון הזאת גם בהפתעה, גם גילינו את זה בעקבות העולים שהיו.

קלאודיה כץ: כי הרישום בפנקס האדריכלים נפלא, זה מה שנקרא לא עושה כלום.

קלאודיה כץ: זה באמת מאפשר לך לעבוד כפועל בניין, כסוג ז', זה הכל, וחבל על האנשים.

אברהם מונל: אני רוצה להבין, על שנה אין ויכוח.

אברהם מונל: שנה גם לא השתנה, גם היום תהיה התמחות של שנה לאלה שיש נסיון מוכח מחו"ל.

אברהם מונל: הבעיה היא הבחינה, או הבחינה בעברית.

קלאודיה כץ: זה גם 3 שנים, זה השתנה.

קלאודיה כץ: בחינה בעברית 3 שנים - - -

אברהם מונל: 3 שנים לא השתנה, אני חוזר פעם חמישית.

אברהם מונל: מי שיש לו נסיון מחו"ל מוכח - -

קלאודיה כץ: אז תכתבו את זה בבקשה, בתקנות.

קלאודיה כץ: מה שלא כתוב לא מתקיים.

אברהם מונל: זה לא צריך לכתוב בתקנות.

ליה שמטוב: איפה כתוב 3 שנים?

קלאודיה כץ: 3 שנים דווקא כתוב.

אברהם מונל: לא השתנה כלום.

אברהם מונל: כתוב כאן שבין שנה לשלוש שנים, ולא השתנה שום דבר.

אברהם מונל: נתנו את התכנית איך לעשות את ההתמחות במשך שלוש שנים, מי שצריך לעשות 3 שנים.

אברהם מונל: מדובר גם בין שנה אחת לשלוש שנים.

אברהם מונל: לא השתנה כלום, אותה שנה נשארת.

אברהם מונל: שום דבר לא השתנה, הדבר היחיד זה הבחינה, והיא רק למהנדסי מבנים.

קלאודיה כץ: אני רוצה לצטט מה שאתה כתבת או מי שמטעמך במענה לעולים, בכתיבה של שאלות ותשובות באינטרנט שפירסמת, ואכן באמת לא בשפות, אנשים נתקעו בזה.

קלאודיה כץ: כתבתם מה התהליך.

קלאודיה כץ: אכן, כתוב שצריך לעשות 3 שנים, זה נכתב על ידכם.

קלאודיה כץ: אין מסר כפול.

אברהם מונל: 3 שנים אוטומטית.

אברהם מונל: מי שיש לו נסיון - - -

ז’נטה ויינברג: רציתי לציין שלא רק בעיה של מהנדסים בתחום הבניין.

ז’נטה ויינברג: יש בעיה גם במהנדסי חשמל.

ז’נטה ויינברג: מהנדסי חשמל עם תואר שני מקבלים רשיון חשמלאי מוסמך, שבכלל, יכולים לסיים את בית הספר, לעבור קורס וזה נורא לראות את האנשים שמקבלים את הרשיון שחייבים לעבוד בתת תעסוקה.

ז’נטה ויינברג: זה המון שנים, וגם הפקיד השתנה במשרד התמ"ת, זה שמקבל את כל המסמכים ונותן את ההחלטות לגבי רשיונות.

אברהם מונל: מדובר לא על חוק שלי.

אברהם מונל: מי שרשום אצלי כמהנדס חשמל, צריך לפנות לגוף אחר במשרד, לקבל רשיון של חשמלאי.

אברהם מונל: שם אין בעיה אין בחינות, אין כלום, זה חוק אחר זה לא קשור - -

ליה שמטוב: בתמ"ת זה בדיוק כמו ביטוח לאומי.

ליה שמטוב: אני מצלצלת לביטוח לאומי, אני אומרת, אמרו לי שיש לגברת חוב.

ליה שמטוב: אני אומרת כן, 100 אלף שקלים.

ליה שמטוב: אמרו לי שעיקלו לה את החשבון.

ליה שמטוב: כן אפשר לדעת על העיקול?

ליה שמטוב: לא, זה כבר מקום אחר.

אברהם מונל: לא אני מטפל בזה.

אברהם מונל: אני רושם את כל המהנדסים שהגיעו מברית המועצות, על זה אין תלונות.

אברהם מונל: יש בעיה לקבל רשיון שזה גוף אחר שמטפל בזה.

ז’נטה ויינברג: בתחום מהנדסי בניין.

ז’נטה ויינברג: הבנתי שיש 19 ענפים - - -

אברהם מונל: לא בבניין בהנדסה.

אברהם מונל: יש 19 ענפים בהנדסה, ובתוך הנדסת בניין יש 19 מדורים שונים.

אברהם מונל: 1.

אברהם מונל: הנדסת קונסטרוקציה.

אברהם מונל: 1.

אברהם מונל: הנדסה אורבניקה - כל התחומים.

ז’נטה ויינברג: נכון.

ז’נטה ויינברג: אבל מהנדסים שלנו שמקבלים את התואר השני, ויש להם ניסיון רב, מפני שהמהנדס - - - המהנדס יכול לעשות גם קונסטרוקציה, אם יש לו רשיון גם לחתום על הקונסטרוקציות ועל הגשות לבקשות.

אברהם מונל: הוא יכול לחתום על מבנה פשוט אם הוא רק רשום.

ליה שמטוב: כמה תלונות הגיעו אליכם לארגון ואתם פניתם לתמ"ת?

אברהם מונל: לא היתה שום פנייה של הארגון.

אברהם מונל: אני הכתובת בתמ"ת בנושא.

ז’נטה ויינברג: פתאום בספטמבר זה השתנה ואז התחילו להעלות את העניין.

ז’נטה ויינברג: הודענו לכל המשרדים שאנחנו יודעים, גם משרדי ממשלה בוועדת הכנסת ב-17 לנובמבר עליתי על העניין הזה, שאף אחד לא ידע, מכל הארגונים שמתעסקים עם מהנדסים עולים, אף אחד לא ידע עד שלא פנו האנשים עם התלונות האלה.

ז’נטה ויינברג: מה תוכן המבחן שאתם רוצים שמהנדס יעבור?

גלעד אברהמי: מי מעביר אותו?

גלעד אברהמי: בסוף הסתבר שיש שונות בין מבחנים של גופים שמעבירים את המבחן.

ז’נטה ויינברג: ספר כחול זה כל התקנים, זה 500 דפים בעברית.

ז’נטה ויינברג: אתה יכול להסביר איזה תחומים חייבים להיות בבחינה?

אברהם מונל: הבחינה היא על נסיון.

אברהם מונל: הבחינה היא לא על חומר מה שנלמד.

אברהם מונל: לצורך לימודים, יש את הנושא של הרישום.

אברהם מונל: הלימודים מתקיימים באוניברסיטאות לא אצלנו.

אברהם מונל: אני לא בודק את הנושא הזה של הידע שנלמד.

אברהם מונל: לכן, אנשים נרשמים על סמך מה שלמדו, כאן, בברית המועצות, באיטליה, איפה שלמדו.

אברהם מונל: לאחר תקופת התמחות שזה בין שנה לשלוש שנים, הם יצטרכו לעשות את הבחינה רק בתחום המבנים שהוא אחד מתוך 19 המדורים, בתחום הזה תהיה בחינה.

אברהם מונל: הבחינה היא על נסיון בלבד, לא מה שלמדו בלימודים, לא מעניין אותי מה שלמדו.

אברהם מונל: לצורך הלימודים הם נרשמו כבר.

אברהם מונל: הבחינה על נסיון.

אברהם מונל: הם יקבלו לתכנן משהו, ודאי לא אפרט, והם יצטרכו להראות את הידע שלהם.

אברהם מונל: מדובר על שרטוט, על סקיצות שהם יצטרכו לעשות, וזה מהות הבחינה.

ז’נטה ויינברג: הארגון שלנו קיים כבר 13 שנים, מפני שאנחנו יודעים איך זה היה מתנהל לפני.

ז’נטה ויינברג: העולים מגיעים, מקבלים תעודת רישום, אחר כך מגישים עם תעודת רישום פנקס עבודה עם נסיון, לאחר מכן מייד מקבלים את הרישיון.

אברהם מונל: כעבור שנה לפחות לא מייד.

ז’נטה ויינברג: לפני 1997.

אברהם מונל: שנה תמיד היה.

אברהם מונל: החוק הוא מ-1958, הוא לא השתנה מאז.

אברהם מונל: אני לא יכול להגיד לך מה היה לפני.

ז’נטה ויינברג: יכול להיות שזה היה אצל מי שלא היה עם נסיון.

קלאודיה כץ: ב-1990, 1997, מלא אנשים הגישו וקיבלו מייד.

אברהם מונל: הנייר הוא החוק עצמו, לפני התיקונים, לפי התקנות, לפי השינויים.

אברהם מונל: החוק הוא מ-1958, מה שהבאתי זה הבסיס של החוקים, לא הבאתי תיקונים.

קלאודיה כץ: ב-1998 הבסיס - אחריו היו כל כך הרבה תקנות וכולן נכנסו.

אברהם מונל: אבל אם הבסיס כתוב שם.

קלאודיה כץ: אבל תסתכל, עכשיו החוק כביכול 1958 וזה נראה מאוד מרשים, אבל תקנה 2008, אתה אומר שהיא ב-2007, כתוב כאן שהיא ב-2008.

קלאודיה כץ: כתוב שהתקנה של אדריכלים היא הוקנתה ב-2008.

אברהם מונל: מי כתב?

קלאודיה כץ: כתוב אצלכם.

אברהם מונל: לא אצלי, זה לא נכון.

קלאודיה כץ: זה מהאתר שלכם, זה לא מאף מקום אחר.

קלאודיה כץ: הדפסתי הכל מהאתר של התמ"ת.

אברהם מונל: כתוב שמ-2008, אנחנו נתחיל את הביצוע של הבחינה.

אברהם מונל: התחלנו באדריכלות – התקנות הן מ-2007, הותקנו - - -

קלאודיה כץ: לא כתוב את זה.

קלאודיה כץ: כתוב התקנה של המהנדסים והאדריכלים 2008 - - -

אברהם מונל: לא משנה שיהיה 2008.

קלאודיה כץ: השנה היא חסרת חשיבות כאן, מה שחשוב זה התהליך.

קלאודיה כץ: התהליך יביא להריגת מהנדסים.

קלאודיה כץ: אתה לוקח מהנדסים מוכנים מחו"ל, תהנה, אתה לא צריך להשקיע בהכשרתם.

אברהם מונל: הבעיה שלך זו השפה.

אברהם מונל: אם את טוענת שהם יהודים, אז מה הבעיה של הבחינה, בחינה זה שפה, אני יכול להבין.

קלאודיה כץ: אסביר לך מה הבעיה.

קלאודיה כץ: הבעיה היא מאוד חמורה.

קלאודיה כץ: כי מגיע בן-אדם, בעל מקצוע, ואתה עוד פעם מוריד אותו לאפס ואתה בודק התאמה להנדסה בלתי רגילה שיש לנו בארץ, והיא לא בלתי רגילה.

אברהם מונל: הם צריכים לתכנן פה בארץ.

קלאודיה כץ: נפלא, הם יתכננו פה בארץ, הם עבדו שנה, הם עשו כאן נסיון של שנה, והם מתכננים כאן בארץ, והם מתכננים יפה מאוד.

קלאודיה כץ: הבעיה של התקרה, המהנדסים שעבדו במרכז הזה, הם עלו על זה, האסון בירושלים.

אברהם מונל: אין לי בעיה, אין ויכוח.

אברהם מונל: לא מתווכח על זה, הם הכי טובים בירושלים.

אברהם מונל: האחרונים שרציתי לפגוע זה במהנדסים הרוסים, או מהנדסים מארצות אחרות.

אברהם מונל: הבעיה היתה אחרת, לא יכולנו לקבוע קנה מידה למתן רשיון.

אברהם מונל: 3 שנות התמחות, לא יכולנו לבדוק את זה.

אברהם מונל: היו מביאים מסמכים של כל מיני מקומות שעבדו, ולא תמיד המסמכים היו מדוייקים, אני לא רוצה לפרט כאן.

אברהם מונל: היינו צריכים איזשהו הליך מסויים.

אברהם מונל: הסברנו בזמנו לועדת העבודה והרווחה שאנחנו רוצים לבצע את הבחינות האלה.

אברהם מונל: אישרו לנו בחינות בשני התחומים האלה, בתחום האדריכלות, ובתחום הנדסת מבנים.

אברהם מונל: בשני התחומים האלה אנחנו רוצים לעשות בחינות, אלו התחומים שאנחנו רואים מבחינת סכנת הציבור התחומים הכי בטיחותיים מבחינה זאת.

ליה שמטוב: לפני שהחלטתם על הבחינות, כמה מהנדסים היו מקבלים את הרשיונות?

אברהם מונל: מי שעבד בתחום במשך 1 שנה לפחות היה מקבל רשיון.

ליה שמטוב: והיום?

אברהם מונל: לא השתנה כלום.

אברהם מונל: מאחר ואנחנו פרסמנו כמה חודשים מראש, פנו אלינו מאות מהנדסים, עד תאריך 20 ומשהו בספטמבר, מאות אנשים פנו כדי לעבור את ההליך הזה בלי בחינה.

אברהם מונל: מאז אותו תהליך, נדמה בין 5-8 אנשים שפנו, שמבקשים רשיון בתחום המבנים.

אברהם מונל: מי שפנה לפני זה, עובר התהליך הקודם, ומי שלא, עובר לפי התהליך החדש.

אברהם מונל: אבל לא ראית הצפה כזאת של אנשים שפעלו ונדחו.

אברהם מונל: אני לא יודע על מקרים כאלה.

ליה שמטוב: כששומעים על קשיים, אז לא פונים.

ליה שמטוב: יש אפשרות לצאת בידיעה שאפשר לעשות את הבחינה בשפת האם של העולה?

אברהם מונל: אני מוכן, אם יהיה לי כמות מסויימת של אנשים דוברי רוסית, או דוברי אותה שפה, אני מוכן לבדוק לא בכל שפה.

אברהם מונל: באנגלית ורוסית אני מוכן לבדוק.

קלאודיה כץ: הבעיה היא צרפתית ואנגלית, לתת לאנשים לפחות להיבחן בשפתם.

קלאודיה כץ: למה עו"ד יכול להיבחן בשפתו, ורופא יכול להיבחן בשפתו, והמהנדס הוא יושב מול המחשב, הוא מדבר עם המחשב.

אברהם מונל: אני מוכן לשקול את זה.

אברהם מונל: אם זה הויכוח לגבי השפה, אני מוכן לשקול את זה.

אברהם מונל: בכל מקרה באדריכלות היה תרגום ברוסית, מי שהיה זקוק קיבל את זה גם באנגלית.

ליה שמטוב: קלאודיה, רציתי לשאול על המקרה שלך.

ליה שמטוב: באיזה שנה הגעת?

קלאודיה כץ: אני הגעתי בשנות התשעים, וקיבלתי מעבר למה שצריך, מה שניתן, לא עוסקת בזה.

קלאודיה כץ: הבעיה היא אחרת.

קלאודיה כץ: הבעיה היא שאנשים שהגיעו בשנות התשעים, לא מייד התפנו לעבוד כמהנדסים.

קלאודיה כץ: אני לא בדיוק הלכתי להיות מהנדסת בניין.

קלאודיה כץ: אז נכון שנרשמתי בפנקס, אנשים שמתרוממים קצת וחוזרים למקצוע, אז עובר הזמן.

קלאודיה כץ: הדרישה החדשה הזאת של שנה התמחות – למה פונים אליך?

קלאודיה כץ: כי סיימו התמחות, ופונים חשבו סיימנו את זה.

קלאודיה כץ: אנשים בעלי רשיון ותואר שני בחו"ל כאשר בארץ מלמדים תואר רשיון.

קלאודיה כץ: בעלי נסיון, דוברי אנגלית, צרפתית, ספרדית ורוסית.

קלאודיה כץ: עכשיו ניקח את כולם.

קלאודיה כץ: יש לנו מהנדס וחצי שיגיע עכשיו כי פשוט גם אנחנו מהדקים את כל האופציה להזדחל לתוך התהליך.

קלאודיה כץ: ההכשרה בארץ – אתה משקיע המון כדי להכשיר כאן מהנדסי בניין.

קלאודיה כץ: ואתה אומר שיש משבר בענף.

קלאודיה כץ: אז אנחנו רק מחמירים אותו, אין שום סיבה בעולם שמהנדס מקצועי שהגיע עם רשיון – תבדוק לא כולם משקרים, זה ממש מגוחך.

קלאודיה כץ: אלה שלמדו בארץ צריכים להשלים את הרשיון.

קלאודיה כץ: הם כבר מהנדסים, הם השלימו שם.

קלאודיה כץ: הם עשו שם פרוייקטים, הם ליוו את הדיפלומות, הם הקימו את המבנים, הם בנו את הסכרים הענקים בעולם, אין כאן בדיוק מה לבנות.

אברהם מונל: אז מה אתה רוצה לגביהם?

קלאודיה כץ: אני רוצה להגיד, שמהנדס שמגיע משם – תשבו עם התקנות האלה, זו תקנה של בני אדם.

אברהם מונל: זה תקנות מכוח החוק.

קלאודיה כץ: אתם חקקתם.

קלאודיה כץ: אתם יכולים לפנות לכנסת, ואני בטוחה שיהיה מענה מכל הלב מכל חברי הכנסת שיבואו ויתמכו בהצעה של תיקון.

אברהם מונל: זאת אומרת, הבעיה זה לא הבחינה, הבעיה היא שינוי החוק.

קלאודיה כץ: הבעיה היא בחינה חד-משמעית, אין בעיה של חוק.

קלאודיה כץ: החוק מ-1958, היו מיליארד תקנות שהפכו עכשיו לחוק.

קלאודיה כץ: תהיה עוד תקנה אחת שתתקן את העיוות.

קלאודיה כץ: כל מה שצריך לעשות זה להגיד, בן אדם יש לו חמש שנים ומעל נסיון, אם אתה כל חושד בהם תן לו רשיון.

קלאודיה כץ: יש לו פחות, תן לו התמחות של שנה.

קלאודיה כץ: אנחנו משלמים היום, רצים אחרי מהנדסים מובילים.

קלאודיה כץ: אתה חושב שלוקחים אותם בקלות?

קלאודיה כץ: זה לא משרד ממשלתי שאפשר לבוא ולשלוף אותו להתמחות.

קלאודיה כץ: אי אפשר למצוא התמחויות, לכן פונים חמישה אנשים.

קלאודיה כץ: סגרנו כניסה להתמחות.

קלאודיה כץ: סגרנו כניסה לקבלת רשיון.

ז’נטה ויינברג: בארגון שלנו, מה שהיה חסר למהנדסים עולים, רק תוכנות שרטוט.

ז’נטה ויינברג: מפני שהם יודעים לעבוד ידני, כל החישובים נעשים ידנית, מפני שלמדו חזק מאוד.

ז’נטה ויינברג: חסר מה שאנחנו נותנים בארגון, תוכנות סוליד-וורקס - מה שצריך לעבודה.

ז’נטה ויינברג: עם זה הם עובדים במקצועם ומתפרנסים בכבוד.

ז’נטה ויינברג: מה שאתם רוצים, זה להוריד את האנשים, לתת תעסוקה, להוריד את הסטטוס הסוציו-אקונומי שלהם, שחמור לאנשים וגם למדינה.

ז’נטה ויינברג: פשוט המדינה תפספס והאנשים יברחו.

ליה שמטוב: אתה אמרת שעקב זה שאנשים עברו את ההתמחות, אתה לא רוצה לפרט מה קרה.

אברהם מונל: לא מדבר על העולים החדשים, מדבר על הישראלים, התמחות של 3 שנים, זאת הבעיה שלי, בגלל זה עשינו את הבחינות.

אברהם מונל: לא עשינו את זה בגלל עולים חדשים.

אברהם מונל: מאחר ואין לי אפשרות לבדוק את ההתמחות, קבעו שצריכים לעשות בחינה.

אברהם מונל: הבחינה היא הנסיון, לאותם עולים חדשים יש ודאי נסיון לפי הטענות, ואני מסכים, הנסיון הרבה יותר מהאנשים שסיימו כאן את הלימודים, והתמחו שלוש שנים.

אברהם מונל: רובם התמחו הרבה יותר.

אברהם מונל: לא תהיה כל בעיה לעבור את הבחינה.

אברהם מונל: הבנתי שהבעיה היא שפה.

אברהם מונל: לגבי שפה אני מוכן לבדוק את הנקודה הזאת.

אופיר פינס-פז: אפשר לעשות בשפה אחרת.

ליה שמטוב: קיבלתי רשיון רכב, עוד כשהייתי בת 17.

ליה שמטוב: התחלתי לנהוג ב-1996, זאת אומרת, קיבלתי הרי לפני כן את הרשיון.

ליה שמטוב: אם היית אומר לי ב-1996 לעבור מבחן שוב, יכול להיות שהיו לי גם קשיים.

אברהם מונל: הבחינה היא נסיון, לא מה שלמדת.

אברהם מונל: אני לא בוחן מה שהם למדו.

אברהם מונל: לא מעניין אותי מה שהם למדו.

רוברט טיבייב: הגעתי ב-1994, לפני שנכנסתי לכנסת הייתי מנהל פרוייקט בשער הנגב.

רוברט טיבייב: אני עברתי את כל התהליכים, אני רשום בפנקס מהנדסים ואדריכלים, יש לי תואר שני בהנדסת חשמל.

רוברט טיבייב: הבעיה היא אחרת לגמרי.

רוברט טיבייב: תסתכל עכשיו בתעשייה מי העובדים.

רוברט טיבייב: כל המהנדסים שהגיעו מרוסיה.

רוברט טיבייב: אני מסכים שהבעיה היא השפה, אבל הם מסתדרים עם השפה שיש להם יפה מאוד.

רוברט טיבייב: במחלקות הכי כבדות, נמצאים אותם מהנדסים.

רוברט טיבייב: מעבר לכך, אני אומר לך באחריות, הם הצילו את התעשייה בארץ, ממש כך.

אברהם מונל: אני מסכים איתך עם כל מלה.

אברהם מונל: אני לא רואה בעיה.

רוברט טיבייב: אז מה הבעיה.

רוברט טיבייב: בוא נסתכל על העובדות.

אברהם מונל: לא היית בראשית הישיבה, אולי אני אסכם איפה כאן הבעיה.

אברהם מונל: יש תלונה למה אנחנו עורכים בחינה בתום ההתמחות.

אברהם מונל: אין ויכוח שצריכה להיות התמחות.

אברהם מונל: מי שמגיע מארץ אחרת, ויש לו נסיון בחו"ל - - -

אופיר פינס-פז: כמה זמן ההתמחות לוקחת?

אברהם מונל: ההתמחות בין 1 שנה ל-3 שנים.

אברהם מונל: החוק קבע 3 שנים, אבל קבע שאני יכול להחתים את ההתמחות לשנה אחת עם מי שיש לו ניסיון מחו"ל, נסיון מוכח מחו"ל.

אברהם מונל: מי שיש לו נסיון מחו"ל, נקבע שהוא צריך לפחות שנה אחת.

אברהם מונל: למה שנה?

אברהם מונל: כי התקנים הם בעברית, ויש המון דברים.

אופיר פינס-פז: 3 שנים זה נראה לי הרבה.

גלעד אברהמי: לא, תקשיב למה שהוא אומר.

גלעד אברהמי: הוא סוברני להחליט לאותו עולה אם הוא יתן לו שנה או שלוש שנים.

אופיר פינס-פז: על בסיס מה?

אופיר פינס-פז: יש קריטריונים?

גלעד אברהמי: על בסיס החלטה שלו.

גלעד אברהמי: אם זה היה כמו אצל רופאים.

גלעד אברהמי: רופאים, אתה יודע שהוא בא אחרי 14 שנה - - - -

אופיר פינס-פז: אנחנו עכשיו עושים הבנייה של שיקול הדעת של שופטים.

אופיר פינס-פז: יש קריטריונים.

אברהם מונל: ודאי.

אברהם מונל: כל אחד שמביא פנקס עבודה שמראה לי שלפחות שנתיים עבד במקצוע בחו"ל, אני מכיר את השנתיים האלה.

גלעד אברהמי: לא, אתה לא יכול להיות סוברני.

גלעד אברהמי: החוק צריך להיות מאוד ברור בנושא הזה.

אופיר פינס-פז: אבל הוא לא המחוקק.

רוברט טיבייב: אני מבטיח לך נשנה את החוק.

ליה שמטוב: אבל שינו.

ליה שמטוב: אנחנו אישרנו את זה בוועדת הרווחה.

אופיר פינס-פז: אנחנו צריכים לטפל בזה.

אופיר פינס-פז: איפה אתה עובד, באיזה משרד?

אברהם מונל: משרד הרווחה והתמ"ת.

אברהם מונל: אני מתנדב כרשם מהנדסים ואדריכלים, ואני מנהל אגף פיתוח במשרד הרווחה.

קלאודיה כץ: אני מציעה שאנחנו נכניס גם מבחן להנדסי אלקטרוניקה - - - נסגור את ההיי-טק ויהיה מצויין.

אופיר פינס-פז: בקיצור, צריך תקנות של שר התמ"ת.

אברהם מונל: איפה הויכוח כאן.

אברהם מונל: הויכוח למה בתום ההתמחות של שנה, שנתיים ושלוש יש בחינה.

רוברט טיבייב: אתם לא מבינים שאתם ממש עוצרים את העלייה, שמים מחסום.

אברהם מונל: הבחינה היא על נסיון בלבד, לא על מה שלמדו.

אברהם מונל: מקבלים פרוייקט אחד, גשר אחד, או מבנה אחד, צריך למצוא כמה בעיות שיש בתכנון שלו.

אברהם מונל: מי שמהנדס טוב, ודאי שהוא יכול לפתור את הבחינה.

רוברט טיבייב: מי השופט?

אברהם מונל: אני לקחתי צוות של 6 מהנדסים בין הטובים בארץ, ביקשתי מהם שיכינו שאלות לבחינה.

אברהם מונל: לא אני הכנתי שאלות לבחינה.

רוברט טיבייב: לפי הפרצוף, סליחה על הביטוי, הצוות שלך יכול להחליט אם הוא מהנדס טוב או רע.

רוברט טיבייב: ככה זה.

רוברט טיבייב: זה מה שאמרת.

רוברט טיבייב: זה בדיוק מה שאמרת.

אברהם מונל: לא, הבחינה היא על הנסיון בלבד.

רוברט טיבייב: אני מהנדס חשמל בתחום אוטומטיה ובקרה.

רוברט טיבייב: יש לך מומחה בנושא?

אברהם מונל: אני מניח שכן.

רוברט טיבייב: אתה רק מניח, כי בחברת חשמל אין, אז מי יבחן אותי?

אברהם מונל: אני לא נכנס לתחום הזה, הבחינה היא רק בתחום אחד בלבד.

אברהם מונל: אני מדבר על כמעט 1000 תחומים של הנדסה.

אברהם מונל: אין לזה משמעות, אבל אלף תחומים.

אברהם מונל: בתוך אלף התחומים האלה, מתרכזים ב-19 ענפים שונים.

אברהם מונל: מתוך ה-19 יש ענף אחד שהוא הלך להנדסה אזרחית.

אברהם מונל: בענף להנדסה אזרחית יש 19 מדורים, אחד מהם יש בחינה, רק למהנדסי מבנים יש בחינה.

אברהם מונל: כל היתר אין בחינות.

קלאודיה כץ: אין עדיין, יהיו.

אברהם מונל: לא יהיו בחינות.

קלאודיה כץ: 50 אלף עולים הם מהנדסי בניין.

קלאודיה כץ: באלה שהגיעו ארצה – 150 אלף מהנדסי עולים, מתוכם 50 אלף מהנדסי בניין.

אופיר פינס-פז: מתי יש את הבחינה הזאת?

קלאודיה כץ: עכשיו הפתעה.

אופיר פינס-פז: מתי קבעתם את הבחינה הזאת?

ליה שמטוב: 2008.

אופיר פינס-פז: אתה יודע, כל הסוסים ברחו מהאורווה כבר - אין עלייה חדשה.

אברהם מונל: מאחר ולא רציתי הפתעה, פרסמתי בכל המקומות שיכולתי, שתהיה בחינה, ומי שיגיש בקשה, עד 20 בספטמבר השנה, יהיה פטור מבחינה.

אברהם מונל: פרסמתי הרבה זמן מראש כדי שיידעו.

אברהם מונל: מאות אנשים פנו וקיבלו את הרשיון ללא בחינה, ולא רוצים לעשות הפתעה.

אברהם מונל: מ-20 בנובמבר עד היום פנו 5 אנשים שהם מועמדים לבחינה, זה הכל.

ליה שמטוב: כי פוחדים.

רוברט טיבייב: לא פוחדים, הם לא ידעו.

רוברט טיבייב: פשוט, לא ידעו.

קלאודיה כץ: הם סיימו התמחות של 12 חודשים, חשבו שמגיע להם כבר רשיון.

אברהם מונל: אבל למה לא באו?

רוברט טיבייב: אתה קיבלת את התשובה עכשיו.

אברהם מונל: לא קיבלתי את התשובה.

רוברט טיבייב: הם לא ידעו.

גלעד אברהמי: אני רוצה לטובת חברי הכנסת הנכבדים שהצטרפו אלינו להסביר, שאנחנו עושים המון כנסי עלייה בחו"ל.

גלעד אברהמי: אנחנו מסבירים למי שבתחום ההנדסה, בניין.

גלעד אברהמי: ב-18 מדורים האחרים שקיימים אצלך, שיבוא למדינת ישראל, ייקלט בעבודה, אנחנו נסייע לו להיקלט בעבודה.

אופיר פינס-פז: הם לא רוצים שזה יהיה 18 מדורי גיהנום.

גלעד אברהמי: אני אומר לכם, זו הסנונית הראשונה מה שהוא מציין כאן.

גלעד אברהמי: אבל אבקש מיושבת ראש הוועדה, ברשותך, אברהם, אין לי תלונה אליך באופן אישי.

גלעד אברהמי: אני רוצה לייצג פה את העולים, אני לטובת העולים פה, על זה אמון.

גלעד אברהמי: משרד הקליטה מבקש, ברשותך, שקודם כל שלא יהיה סוברני החוק להחליט אם העולה יהיה בהתמחות של שלוש שנים או שנה אחת שיוגדר באופן מפורש, מוכנים לבלוע שנה אחת של התמחות, שיוכל אחרי שנה לעשות את הבחינה, ואנחנו מבקשים שהבחינה תהיה בעל פה - - -

אופיר פינס-פז: אם לא יעבור, יעשו לו עוד התמחות עוד שנה.

גלעד אברהמי: סליחה, הבחינה שתהיה בעל פה ולא בכתב, למי שיש לו שנה אחת.

גלעד אברהמי: למי שיצטרך התמחות יותר ארוכה, או משהו, בוא נשב ביחד, נחליט אם זה בכתב או בעל פה.

גלעד אברהמי: ואם זה בכתב, שיהיה בשפה שלו.

אופיר פינס-פז: למה בעל פה ולא בכתב?

גלעד אברהמי: גם אצל רופאים, מי שמעל 14 שנה ויש לו נסיון, הוא לא עבר בחינה בכתב.

גלעד אברהמי: רופא עובר בחינה בעל פה, יש גם גבול.

גלעד אברהמי: אנחנו מקישים ממשרדים שיש לנו איתם אינטראקציה במקצועות – מה שנקרא - חיי אדם כאן עומדים.

אופיר פינס-פז: גם פה, אגב, זה חיי אדם.

גלעד אברהמי: אסון ורסאי אנחנו מכירים.

גלעד אברהמי: אני מבקש דבר אחד מהוועדה, ברשותך, להנחות את התמ"ת שאם החוק נכנס פה ונתנו אפשרות להירשם עד תאריך מסויים ללא בחינה, מכיוון שזה לא פורסם בשפות, להאריך בבקשה עוד פעם את זה לתקופה מספיק טובה, אפילו שנה, עם פרסום בשפות.

גלעד אברהמי: משרד הלקיטה יידע לפנות לכל העולים שלו, ולהגיד להם בואו עכשיו להירשם בלי בחינה, בלי כלום, תיכנסו.

גלעד אברהמי: אחר כך, מהתאריך הזה, אנחנו נלך לפי ההסדר שאנחנו נגיע איתך לנושא הבחינות.

גלעד אברהמי: תודה רבה.

ליה שמטוב: הוועדה תחליט, ותפנה לשר התמ"ת.

אברהם מונל: בואו נראה, אולי יש דברים שאני יכול להקל ואפשר לסכם.

אברהם מונל: אני מוכן לראות מה עמדתכם.

ליה שמטוב: מה שאתה מוכן, גם הוועדה תבקש מהשר.

אברהם מונל: אפשר ללכת ככה ולא כך, אפשר לראות איזה דברים.

רוברט טיבייב: בינתיים אתם הולכים ככה.

אברהם מונל: אני מבין שהבקשה הראשונה להאריך את המועד של עריכת הבחינה, במקום 20 ומשהו לספטמבר לתקופה מסויימת.

אברהם מונל: 2.

אברהם מונל: הבקשה היא שהבחינה תהיה בשפות שונות – בשפת האם.

ליה שמטוב: ובעל פה הם ביקשו.

אברהם מונל: בעל פה זו בעיה.

רוברט טיבייב: למה בעל פה זה בעיה?

אברהם מונל: הבחינה היא על נסיון.

אברהם מונל: הוא מקבל אובייקט מסויים שצריך לתכנן אותו.

רוברט טיבייב: האמן לי, קיבלתי הרבה אנשים ופיטרתי המון אנשים.

רוברט טיבייב: הוא רק פותח את הפה אני כבר מבין על מה מדובר, אם אני בתחום.

אברהם מונל: אם הבחינה היתה על מה שהוא למד, אני יכול לבחון בעל פה.

אברהם מונל: אבל אני נותן לו משהו שהוא צריך לתכנן, או שנותן לו משהו מתוכנן והוא צריך לראות איפה השגיאות.

רוברט טיבייב: אתה מהנדס?

אברהם מונל: אני מהנדס.

רוברט טיבייב: יפה, אנחנו מבינים טוב מאוד אחד את השני.

אברהם מונל: נושא שלישי, שהבחינה תהיה בעל פה.

אברהם מונל: לא הסכמנו כלום, בינתיים אני רוצה מה השאלות.

אברהם מונל: קודם כל לדחות את המועד.

אברהם מונל: 2.

אברהם מונל: עצם העובדה שתהיה בחינה אין ויכוח כזה, מסכימים לבחינה, רק שתהיה לפי טענתכם בעל פה.

רוברט טיבייב: גם לא מסכימים לבחינה, למה לבחינה?

רוברט טיבייב: אם אדם עבד בתחום, ודרך אגב, שיניתי את התחום שלי פה.

רוברט טיבייב: לא היה לי מה לעשות.

קלאודיה כץ: גם הוא שינה, הוא עובד במשרד הרווחה, הוא לא עובד כמהנדס.

אברהם מונל: אני עובד כמהנדס, אני מנהל אגף הפיתוח במשרד הרווחה.

אברהם מונל: אני מטפל בכל התחומים שלכם של פיתוח של משרד הקליטה, אני עושה את כל העבודה, אנחנו באותו בניין.

רוברט טיבייב: בתחום של הנדסה שיניתי את ההתמחות שלי, שיניתי, לא היה לי מה לעשות.

רוברט טיבייב: לא מצאתי פה את התחום שלי בדיוק.

רוברט טיבייב: כי התחום שלי הוא מערכת בקרה במערכות חשמל מעל ומעבר.

אברהם מונל: בסדר, אני לא נכנס לתחום הזה, אני לא מהנדס חשמל.

קלאודיה כץ: הבקשות הן – דחיית המועד.

קלאודיה כץ: הגבלת ההתמחות ב-12 חודשים בלבד עבור עולים.

אברהם מונל: היא קיימת.

אברהם מונל: על זה אין ויכוח - 12 חודשים בתנאי שמוכיח ששנתיים לפחות יש לו נסיון מחו"ל באותו מקצוע, באותו תחום.

ליה שמטוב: עם נסיון.

גלעד אברהמי: צריך שנחזור על מה שביקשנו.

גלעד אברהמי: בפרוטוקול רשום הכל, אפשר לחזור על זה אם אתה רוצה.

גלעד אברהמי: דנה, צריך לחזור?

דנה גורדון: למה לא.

גלעד אברהמי: אני אומר שוב פעם.

גלעד אברהמי: מה שאנחנו מבקשים - - -

אברהם מונל: אם זה ביטול הבחינה, אז לא צריך כבר את יתר הדברים.

גלעד אברהמי: אני מבקש קודם כל להאריך את התקופה של כניסת החוק, ולתת אפשרות ל-12 חודשים.

גלעד אברהמי: לוקח זמן להתארגן, גם למשרד הקליטה וגם לעולים להגיע.

אברהם מונל: אתם תדאגו לפרסום בכל השפות.

גלעד אברהמי: אנחנו נדאג לכל.

רוברט טיבייב: סליחה, אני מתנצל, יש לי הצעה אחרת.

רוברט טיבייב: איך עושים בקנדה?

אברהם מונל: איך מקבלים רשיון?

רוברט טיבייב: אין שום בחינות.

אברהם מונל: אתה יודע איך מקבלים בארצות הברית?

רוברט טיבייב: אני יודע איך עושים בקנדה.

רוברט טיבייב: יש לך דיפלומה?

רוברט טיבייב: קיבלת רשיון.

רוברט טיבייב: הבוחן, מי זה?

רוברט טיבייב: המעסיק.

רוברט טיבייב: תאמין לי, הוא בודק את זה, מייד אחרי שנה הוא כבר מבין איפה אתה נמצא.

אברהם מונל: אתה יודע איך מקבלים בארצות הברית?

אברהם מונל: אתה יודע איזה בחינות עוברים בארצות הברית, איזה רמה של בחינות ו-2% מהנבחנים או 3% עוברים את הבחינה בניו-יורק.

אברהם מונל: מה זה קשור אחד לשני?

רוברט טיבייב: האמריקאים עצמם.

אברהם מונל: אני מסכים, אז מה זה שייך.

אברהם מונל: יש בחינות.

גלעד אברהמי: אנחנו מבקשים ב-12 חודשים --

אברהם מונל: הארכת תקופה ל-12 חודש.

גלעד אברהמי: אנחנו מבקשים ב-12 לעשות את כניסת החוק, על מנת לתת לעולים להיערך לחוק החדש, להגיש את עצמם לפטור לפי החוק הישן.

גלעד אברהמי: 12 חודשים, זה אומר 12 חודשים ברגע שנחליט להאריך את זה כדי שנוכל גם אנחנו להתארגן עם פרסומים.

גלעד אברהמי: משרד הקליטה יפרסם את זה בשפות לכל העולים ונתייחס.

ליה שמטוב: ותקציבים לפרסום - - -

אברהם מונל: לא, אין לי מאיפה לתת.

אברהם מונל: אני את הכסף של הבחינות האוצר לוקח לי, אז שהאוצר יתן לי בחזרה.

גלעד אברהמי: סליחה, לי יעלה, ואני צריך את המימון שלכם בגלל שהחוק הוא שלכם לא שלי.

גלעד אברהמי: 350 אלף שקלים לפרסם בשפות - - -

אברהם מונל: לא, אני לא הכתובת.

קלאודיה כץ: אתה יצרת את הבעיה.

אברהם מונל: את הכסף שאני מקבל - - -

גלעד אברהמי: אני מבקש את משרד התמ"ת להעביר כסף – אנחנו נפרסם, אבל מישהו צריך לממן את הפירסום.

אברהם מונל: הכסף שמשלמים עבור הבחינה, יש הגדרה שצריכים לשלם איקס שקלים עבור הבחינה.

אברהם מונל: הכסף הזה שיילך לתחום הזה, אין לי בעיה.

אברהם מונל: הכסף הזה הולך לאוצר, לא מגיע למשרד התמ"ת.

ליה שמטוב: מי משלם עבורו?

אברהם מונל: מי שנבחן.

ליה שמטוב: זה על חשבון העולים?

אברהם מונל: כן.

גלעד אברהמי: מה גובה אגרת הבחינה?

אברהם מונל: 700 ומשהו שקלים.

גלעד אברהמי: זה אגרה רק על הבחינה.

גלעד אברהמי: למה היא כל כך גבוהה?

אברהם מונל: כי זה מה שקבעו.

רוברט טיבייב: לבעלי מקצוע זה הזמן, זמן יקר.

רוברט טיבייב: במקרה הזה אני מסכים, אבל למה צריך לשלם?

גלעד אברהמי: יש ועדת אגרות – התמ"ת של העולים – 700 שקלים זה מגוחך.

קלאודיה כץ: 750 שקלים.

אברהם מונל: אין ויכוח, שיהיה חינם מצידי.

אברהם מונל: אני לא קבעתי את האגרה.

אברהם מונל: הכתיבו לי את האגרה, ואני לא יכול לתת פטור.

גלעד אברהמי: לא, תתן לו סמלי, תן לו 70 שקלים, 10%.

אברהם מונל: אני לא קבעתי את האגרה.

קלאודיה כץ: רופא עולה 500, המהנדס יותר יקר ב-250 שקלים?

אברהם מונל: יש ועדה בכנסת שקובעת את האגרות.

רוברט טיבייב: באיזה חוק, באיזה סעיפים בתמ"ת, בכנסת?

אברהם מונל: אני יכול למסור לך את הפרטים.

אברהם מונל: קלאודיה רשיון לשנה 162 שקלים, תעשה רשיון לשנה 500, 700, ותעשה אגרה 160 שקלים.

גלעד אברהמי: גם לעולים שמגיעים, אנחנו רוצים שתהיה רק שנה התמחות ולא שהמשרד יהיה סוברני להחליט שנה או שלוש שנים, שיהיה ברור בחוק, ושהמבחן יהיה בשפות ובעל פה.

ליה שמטוב: מה זה עולים?

קלאודיה כץ: מי שלא מכירים לו אוטומטית רשיון - זה עולה.

גלעד אברהמי: מחר בבוקר יבוא עולה שהחוק נכנס לתוקף ולא הביא את המסמכים - -

קלאודיה כץ: הוא לא הספיק לקבל רשיון - - -

גלעד אברהמי: -- או שעלה מחוץ לארץ או שנמצא בישראל, שיבוא, ישלם אגרה סימלית כי הוא עולה.

גלעד אברהמי: דבר שני, שיהיה לו מבחן בשפות.

ליה שמטוב: בסדר, אתם לא חשבתם שאתם נכנסים לבעיה.

רוברט טיבייב: הכי טוב זה מעשי.

גלעד אברהמי: אני ממליץ דיון בינמשרדי בין המנכ"לים לפטור את הבעיה בהתאם לפרוטוקול שעכשיו נכתב שמפרט את כל הבעיות שקיימות עם הפתרונות.

גלעד אברהמי: אני חושב שזה צריך להיות דיון קצת יותר מסודר מעבר לדיון, על מנת לתת לוועדה את התוצאות של הדיון הבין-משרדי, אם יהיו בעיות, שיעלו שוב פעם בוועדה.

אברהם מונל: לא התכוננתי לישיבה, לא ידעתי על מה מדובר בכלל.

ליה שמטוב: זה לא בסדר.

אברהם מונל: עם כל הכבוד קודם לשאול אותנו בזה, כי אף אחד לא פנה לא למשרד ולא לכלום.

ליה שמטוב: אבל אתם קיבלתם את הנושא.

אברהם מונל: שהקשינו את התנאים של המהנדסים העולים.

אברהם מונל: אני לא ידעתי איך הקשנו עם המהנדסים העולים.

אברהם מונל: הקושי הוא 99% לא לעולים כי כל הותיקים צריכים - - -

גלעד אברהמי: אגיד לך מה מהשרד הקליטה בדרך כלל עושה.

גלעד אברהמי: מתקשר לוועדה ושואל, על מה בדיוק הנושא?

גלעד אברהמי: תחדדו לי רק שאוכל להתכונן.

אברהם מונל: תחדדו לי, אמרו שאני פוגע בעולים החדשים.

גלעד אברהמי: אני חושב שדיון מנכ"לים פה כדיון המשך בוועדה, על מנת - - -

ליה שמטוב: תמליץ בבקשה במשרד, שלא משנה איזה נושא, פה אתה מתמחה, שם הרופאים או מישהו אחר מתמחה, מהנדסי חשמל.

ליה שמטוב: אבל תתכונן כמו משרד הלקיטה.

ליה שמטוב: הביאו לוועדה מה הם חושבים, איך הם רואים את זה.

ליה שמטוב: אותו דבר, הם יכלו לראות רק את הנושא וזהו.

אברהם מונל: אני אתן תשובות בעל פה על כל הדברים, אני מכיר את הנושא הזה.

אברהם מונל: תודיעו לי בדיוק במה מדובר.

ז’נטה ויינברג: יש לי שאלה.

ז’נטה ויינברג: ממה זה יצא פתאום שצריכים לעבור את המבחן, מפני שכפי שידוע לי המהנדסים דוברי רוסית, העולים שעובדים עכשיו, או עולים לשעבר, אין שום טעויות או סיבות לעשות את המבחן שאנשים יעבדו בכבוד בלי קושי עם נסיון רב, ולא להוריד את המצב הסוציו-אקונומי, שיעבדו בכבוד כמהנדסים.

אברהם מונל: הבחינה לא מיועדת, ולא היתה מיועדת, ולא חשבתי להקשות לעולים חדשים - - -

קלאודיה כץ: אז אל תחיל אותה על העולים, זה פתרון הכי טוב.

גלעד אברהמי: תוציא אותם מהחוק.

אברהם מונל: אני לא יודע אם אני יכול.

קלאודיה כץ: אתה יכול להגיש אותה בקשה לוועדת העלייה והקליטה, יחד עם ועדת העבודה והרווחה, ונבקש.

קלאודיה כץ: כמו שהתקנות האלה נכתבו, בדיוק אותו הליך אפשר לעשות.

אברהם מונל: אם מישהו יקבע משהו שונה, אני אכבד כל מה שיחליטו.

ליה שמטוב: מהן ההחלטות של הוועדה לפרוטוקול?

גלעד אברהמי: הוועדה צריכה להנחות את המשרדים כאן שיושבים, שיהיה דיון מנכ"לים על מנת לבחון את ההתייחסות שלנו לגבי הכניסה של החוק, לגבי תקופת ההתמחות, ולגבי המבחנים שנדרשים.

גלעד אברהמי: אנחנו מבקשים שיהיה הארכה של החוק, וההתמחות תהיה רק עד שנה, ושהמבחנים קודם כל אם אפשר לבטל אותם לבטל אותם עבור העולים, וגם אם יחליטו שכן תהיה מבחן ויעמדו על הרגליים האחוריות, המבחן יהיה בעל פה ובשפות.

גלעד אברהמי: אין טעם שיהיה בכתב.

גלעד אברהמי: התייחסות קטנה - יש משמעות תקציבית מאוד גדולה במשרד הקליטה, מעבר לפרסומים – זה כסף קטן וחד-פעמי.

גלעד אברהמי: עולה שמגיע למדינת ישראל, צריך שיקחו ויעבירו אותו קורס הכנה למבחן כזה, אם אתה קובע שיש מבחן פתאום, הבן אדם צריך קורס הכנה.

גלעד אברהמי: איך הוא יעשה את הקורס?

גלעד אברהמי: הוא עולה חדש.

גלעד אברהמי: בן אדם נחת עכשיו משדה התעופה, אומרים לו, יש לך רשיון, אתה מהנדס?

גלעד אברהמי: העלייה היום היא לא ציונית, העלייה היא כלכלית.

גלעד אברהמי: בן אדם שאומרים לו, תעלה למדינת ישראל, אל תדאג, אתה תעבוד, יהיה בסדר, בתחום שלך.

גלעד אברהמי: הוא בא, אומר, או.

גלעד אברהמי: קיי.

גלעד אברהמי: אני מהנדס, עכשיו אני רוצה לעבוד בתחום שלי, מה אני צריך לעשות?

גלעד אברהמי: אומרים לו בוא, אנחנו נעזור לך.

גלעד אברהמי: נו, אמרתם שתעזרו לי, כן, כן, אנחנו נעביר אותך קורס שתוכל לעבור את המבחן של המהנדסים.

גלעד אברהמי: קורס כזה עולה כסף.

ליה שמטוב: אתמול שרת הקליטה, ענתה על שאילתה של חבר כנסת, והוא שאל.

ליה שמטוב: פנו אליו עולים חדשים שבחוץ לארץ הבטיחו לכם, לעבוד במקצוע.

ליה שמטוב: כשהם הגיעו נתקעו בקשיים.

רוברט טיבייב: מה היא ענתה?

ליה שמטוב: אתה רואה פה את התשובה.

ליה שמטוב: קליטה, סוכנות, הם לא בדיוק יודעים את כל השינויים שמגיעים.

ליה שמטוב: הם משכנעים את האנשים להגיע לארץ.

רוברט טיבייב: סליחה, זה בדיוק התפקיד של הקליטה לדעת ולעקוב.

גלעד אברהמי: אתה צודק.

ליה שמטוב: עקב זה אנחנו היום יושבים ומדברים על זה.

אברהם מונל: אני מציע לקבל את הרעיון של גלעד, לקיים דיון בין המנכ"לים ולהעלות את כל הדברים האלה.

אברהם מונל: לי יש עמדה מגובשת, וחבל על כל הויכוח הזה.

גלעד אברהמי: אני רק רוצה להסביר שוב פעם את המשמעות התקציבית כי אנחנו מתעלמים ממנה במהלך הדיון.

גלעד אברהמי: אני רק רוצה להסביר לך, שמדובר פה – גם אתה, אני מניח שאתה תעדכן את המנכ"ל לגבי הדיון שהיה פה, בדיוק כמו שאני אעדכן את המנכ"ל שלי, ואתה תסביר לו שיש מספר בעיות, וחשוב שגם תסביר לו את הבעיה התקציבית.

גלעד אברהמי: כי בעצם מה אתה אומר?

גלעד אברהמי: ברגע שאתה מתקין תקנות כאלה, משרד הקליטה עכשיו צריך לשאת בנטל עצום שהוא לא מתוכנן בתקציב שלו.

גלעד אברהמי: זה אומר מימון קורסים להכנה, מימון האגרות של 700 שקלים לכל אחד.

גלעד אברהמי: מימון הקורסים בעברית כדי שיוכל לדבר בצורה הולמת גם אם זה מבחן בעל פה, עברית תעסוקתית בתחום שלו.

גלעד אברהמי: יש פה הוצאה בערך של 5-6 מליון שקלים שפתאום נוחתים עלינו.

גלעד אברהמי: איך אני יכול לעמוד בדבר כזה?

גלעד אברהמי: על סמך התקנת תקנות שאנחנו אפילו לא היינו מודעים אליהם, יש לזה השלכות תקציביות, וזה גם כן יעלה בדיון המנכ"לים.

גלעד אברהמי: אני מקווה מאוד שאנחנו נצליח להגיע לפתרון.

גלעד אברהמי: אשמח מאוד שאחרי הדיון הזה אנחנו נוכל לדווח לוועדה שהדיון בין המנכ"לים מה שנקרא, הצליח לפתור את הבעיות שיש כרגע על הפרק בתחום הזה, כי פשוט אנחנו במו ידינו סוגרים פה את הברזים לעליה.

גלעד אברהמי: מצד שני, רוצים להביא עלייה והעלייה היא לא כמו שנות התשעים עכשיו, קשה להביא עלייה.

גלעד אברהמי: וכל אחד שמגיע, יודעים את התרומה שלו במדינת ישראל.

גלעד אברהמי: אבל אם הוא לא מצליח להיקלט בסוף בתחום שלו, אנחנו יוצרים תת תעסוקה, ובסוף אנחנו גם יוצרים דיונים בוועדה על תת תעסוקה, וזה חבל.

קלאודיה כץ: יש עוד דבר שאני מבקשת שהוועדה תבקש לאלתר.

קלאודיה כץ: באף מקום לא כתוב שב-20 בספטמבר 2009 מי שמגיש הוא לא צריך מבחן ואחרי זה כן צריך מבחן.

קלאודיה כץ: הנושא של 12 חודשים לאלתר, והפרסום צריך לצאת עכשיו, ואנשים צריכים לדעת מזה, זה לא יכול להיות החלטה חד-צדדית של משרד התמ"ת, עם כל הערכה שיש לי למשרד התמ"ת.

קלאודיה כץ: האנשים בינתיים יישפכו יחד – גם מה שאפשר לשפוך עם התינוק, אנחנו שופכים גם את התינוק.

אברהם מונל: אתן תשובה על 20 ומשהו לחודש.

אברהם מונל: לא אנחנו קבענו את התאריך הזה.

אברהם מונל: מה שנקבע זה ביום פרסום התקנות.

אברהם מונל: התקנות האלה פורסמו באותו יום.

קלאודיה כץ: ב-2009.

קלאודיה כץ: אז איך הם - - -

אברהם מונל: כי חיכיתי שנה וחצי לא עשיתי את הבחינה הזאת, והודעתי לכל העולם.

קלאודיה כץ: אז תחכה עוד שנה, ותתן לאנשים את האופציה.

קלאודיה כץ: לא יכול להיות שב-2007 זה נעשה, אם זה פורסם בספטמבר 2009?

אברהם מונל: לגבי הבחינה הספציפית הזאת.

אברהם מונל: לגבי אדריכלות פורסם לפני שנה ומשהו.

ז’נטה ויינברג: כארגון אני יכולה להגיד.

ז’נטה ויינברג: שאנחנו מגישים את המסמכים לרישום במדור מהנדסים.

ז’נטה ויינברג: כשהם פונים אלינו, אנחנו מסבירים שצריך להירשם.

ז’נטה ויינברג: במשרד, העובדים שלנו מגישים ידנית, שם צריכים גם דיפלומה מקורית, וגם חותמת שזה נמצא.

ז’נטה ויינברג: אף אחד מהעובדים, הם מכירים אותנו גם את אולגה ועוד אנשים, אף אחד לא אמר שהחוק השתנה, או צריכים לעשות את השינויים על 3 שנים, או מבחנים.

ז’נטה ויינברג: לא באופן אישי, מכירים כבר 10 שנים עם העובדים.

ז’נטה ויינברג: הרשם היה גם מישהו אחר.

אברהם מונל: אני עשר שנים בתפקיד, לפני כן היו אחרים אני מניח.

ז’נטה ויינברג: לכן מבקשים לדחות לפחות את השנה, אם יש אפשרות אנחנו רוצים גם לבטל, מפני שזה אי כבוד לאנשים עם נסיון רב ועם תואר שני להוריד אותם לתת תעסוקה, במקום לעזור לאנשים.

גלעד אברהמי: יכולים להיערך בתיאום עם הקליטה.

גלעד אברהמי: אריאל שניאור: אקריא את ההחלטות כפי שהן עולות ממה שעלה פה, כמובן שאם יש הערות אז תתקני אותי.

גלעד אברהמי: הוועדה מבקשת ממשרדי הקליטה והתמ"ת ליזום דיון בינמשרדי של מנכ"לי המשרדים במטרה לבחון את הסוגיות השונות העולות כתוצאה מהדרישות החדשות לרישום ורישוי מהנדסים.

גלעד אברהמי: הוועדה מבקשת ממשרד התמ"ת כצעד ביניים לדחות את מועד יישום התקנות ב-12 חודשים נוספים, בתיאום עם משרד הקליטה.

גלעד אברהמי: הוועדה מבקשת ממשרד התמ"ת לערוך את הבחינה בשפת האם את המבחן.

גלעד אברהמי: הוועדה מבקשת ממשרד התמ"ת לפרסם באתר המשרד בשפה ברורה ובשפות שונות את התהליך והתנאים להסדרת הרישוי של המהנדסים.

גלעד אברהמי: הוועדה מבקשת ממשרד התמ"ת לבחון את ביצוע הבחינה לעולים בעל פה.

גלעד אברהמי: הוועדה מבקשת משר התמ"ת לפעול לביטול או לחילופין מתן פטור תשלום אגרה של הבחינה לעולים.

גלעד אברהמי: לסיכום, הוועדה תעקוב אחר יישום ההחלטות להחלטות אלו, ותבקש לקבל דיווח מהמשרדים על ביצוע החלטות כאמור.

אברהם מונל: שר התמ"ת לא יכול לבטל את האגרות.

אברהם מונל: יש ועדה אחרת שמטפלת בזה.

אריאל שניאור: שר התמ"ת יכול להנחות להביא ביטול תקנות לכנסת.

אריאל שניאור: הועדה בכנסת היא זו שבדרך הכללים המשרדים מפנים אליה את התקנות.

אריאל שניאור: הוועדה לא יוזמת תקנות, הכנסת יוזמת תקנות.

אריאל שניאור: תקנות מגיעים מהממשלה לכנסת לאישור.

אריאל שניאור: זאת אומרת, מי שיכול לשנות אותם זה רק הממשלה לא הכנסת.

אריאל שניאור: הכנסת היא זאת שמשאשרת את השינוי, אבל מי שמביא את השינוי זה הממשלה.

אריאל שניאור: לכן הוועדה כן פונה לשר לפעול לביטול האגרה כאשר מדובר בעולים.

אריאל שניאור: ליה שמטוב הישיבה נעולה.